OpenLLM-France/wikimedia huggingface dataset:
# Bernard Tramont

Bernard Tramont (Le Mans, França; 9 de novembre de 1938 – Madrid, Espanya; 18 d'abril de 1994) va ser un pilot de ral·li francès resident a Espanya que també va disputar competicions automobilístiques de circuits com les 24 hores de Le Mans. Va guanyar el Campionat d'Espanya de Ral·lis dels anys 1967 i 1968 amb un Alpine-Renault A110. La seva carrera sempre va estar vinculada a la marca Renault.

## Trajectòria

Tramont comença a competir ral·lis a la dècada dels 60 a França, arribant a disputar el Ral·li de Monte-Carlo de 1964. A partir de 1965, gràcies al seu amic Guy Storr, s'instal·la a Espanya i es converteix en pilot oficial de FASA-Renault, centrant la seva activitat en els ral·lis, tot i que també disputa proves de circuits i de muntanya.
L'any 1967 guanya el seu primer Campionat d'Espanya de Ral·lis amb un Alpine-Renault A110 1300, guanyant al Ral·li Rías Baixas i al Ral·li d'Ourense. L'any següent reedita el títol guanyant en tres de les proves: el Ral·li de Girona, el Ral·li Ciutat d'Oviedo i el Ral·li Barcelona-Andorra.
Dos accidents molt greus van marcar la seva carrera, l'any 1966 al Ral·li Costa del Sol te un greu accident on el seu copilot, Luis de Baviera, perd la vida, mentre que l'any 1970, al Ral·li Bosch, un nou accident suposa la mort del seu copilot Jaime Segovia.
Després del segon accident Tremont es planteja retirar-se, si bé realitza una última temporada al 1971 on guanya el Ral·li Basc Navarrès.
Després de la seva retirada, va seguir vinculat a FASA-Renault, esdevenint l'any 1978 director esportiu de la marca i dirigint en els seus primers passos a un jove Carlos Sainz els anys 1985 i 1986. També va ser director de curses al Circuit del Jarama.

## Referències

* ↑ «BERNARD TRAMONT « Club Alpine Valencia» (en castellà). [Consulta: 29 juliol 2022].
* ↑ Shacki. «Bernard Tramont - rally profile eWRC-results.com» (en anglès). [Consulta: 29 juliol 2022].
* ↑ «Bernard Tramont» (en espanyol europeu), 09-03-2012. [Consulta: 29 juliol 2022].
# Xústino

Xústino (en rus: Шустино) és un poble de l'óblast de Vladímir, a Rússia, que en el cens del 2010 tenia 21 habitants. Pertany al districte de Koltxúguino.

## Referències

* ↑ Приложения к трудам редакционных комиссий для составления положений о крестьянах выходящих из крепостной зависимости. Извлечения из описаний помещичьих имений. Губернии: Астраханская, Владимирская, Вологодская, Воронежская, Вятская, Казанская, Калужская, Курская..
# Xenobatrachus huon

Xenobatrachus huon és una espècie de granota que viu a Papua Nova Guinea.

## Referències

* Richards, S. & Zweifel, R. 2004. Xenobatrachus huon. Llista Vermella d'Espècies Amenaçades de la UICN 2006. Consulta: 18 de gener de 2008.
# Comtat de Mortagne

El comtat de Mortagne fou una jurisdicció feudal del Maine, creada per Hug I del Maine pel seu fill petit Hervé I. Encara que anomenat sovint comte, només era senyor. El va succeir el seu fill Hervé II i després un nebot, Folc o Fulcois, que es va casar amb Melisenda comtessa de Nogent i va reunir els dos comtats. D'altra banda el fill de Folc i Melisenda, Jofre I, va heretar el vescomtat de Chateaudun el 1003 per renúncia del seu oncle Hug (germà de Folc) que es va fer bisbe (va esdevenir arquebisbe de Tours).
Jofre I de Mortagne i Nogent i II vescomte de Chateaudun va morir vers el 1040 i el va succeir el seu fill Hug I de Mortagne i Nogent i II de Chateaudun. Va morir sense fills en una data propera al 1044 i el va succeir el seu germà Rotrou I de Mortagne i del vescomtat de Chateaudun i II de Nogent. El 1058 la senyoria de Mortagne fou reconeguda com a comtat. Va morir vers el 1080.
Jofre II fou comte de Mortagne i de Nogent de 1080 à 1090, any en què va reunir els dos feus sota el nom de comtat de Perche. Anteriorment va tenir la senyoria de Nogent. El seu germà petit Hug III va heretar el vescomtat de Chateaudun i un tercer germà la senyoria de Montfort. Des de llavors el comtat fou conegut només com a comtat de Perche.

## senyor i comtes de Mortagne

* Hervé I 941-955
* Hervé II 955-980
* Folc, comte consort de Nogent 980-abans de 1003
* Jofre I (vescomte de Chateaudun des del 1003 per cessió d'un oncle) abans 1003-1040
* Hug I 1040-1044
* Routrou I 1044-1080 (comte el 1058).
* Jofre II 1080-1090
* Després de 1090 es fusionen el comtat de Mortagne i el comtat de Nogent i formen el comtat de Perche
# Can Verdera (Palafrugell)

Can Verdera és una masia de Palafrugell (Baix Empordà) protegida com a Bé Cultural d'Interès Local.

## Descripció

Can Verdera és una petita masia de dues plantes i tres crugies amb teulada de doble vessant sobre els murs laterals; fou ampliada amb una nova crugia i porxo. La façana de migdia té a l'eix central la porta i una finestra al pis, ambdues amb llindes de pedra.
El mas es troba prop del marge esquerre de la riera. El seu curs discorre força enfonsat entre ribes de forta pendent esglaonada coberta de vegetació. Del molí de dues plantes en queden les runes, entre les quals es pot veure una estança amb volta.
Aigües a munt de la riera hi ha el mur de la resclosa, de molt gruix i esbotzat a la part central.
La bassa del molí deu haver estat colgada i convertida en conreu.

## Referències

* 1 2 3 4 «Can Verdera». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 octubre 2018].
# Augusta Savage

Augusta Christine Fells, més coneguda pel malnom d'Augusta Savage o Augusta Christine Savage, (Green Cove Springs, 29 de febrer de 1892 – Ciutat de Nova York, 26 de març de 1962) fou una escultora, educadora i activista estatunidenca durant el Harlem Renaissance, coneguda per lluitar contra el racisme per tal d'aconseguir un lloc per a les dones afroamericanes dins del món de l'art.

## Obra

* Gamin (1929)
* Busts of W. E. B. Dubois and Marcus Garvey (1930)
* The Tom-Tom
* The Abstract Madonna
* Envy
* A Woman of Martinique
* Lift Every Voice and Sing (també conegut com The Harp)
* Sculptural interpretation of American Negro Music

## Referències

* ↑ «Augusta Savage» (en anglès). Biography. [Consulta: 6 febrer 2018].
* ↑ «Augusta Savage | American sculptor and educator» (en anglès). Encyclopedia Britannica.
* 1 2 3 «Encyclopedia of the Harlem Renaissance: K-Y» (en anglès). Taylor & Francis, 2004.
* ↑ Jenkins, Jr., Everett. «Pan-African Chronology II: A Comprehensive Reference to the Black Quest for Freedom in Africa, the Americas, Europe and Asia, 1865–1915» (en anglès). McFarland, 14-02-2011.
* ↑ Fraser, C. Gerald «America's Black Artists Are Seen in New Light» (en anglès). The New York Times, 07-12-1986. ISSN: 0362-4331.
* 1 2 «Analysis and Assessment, 1980-1994» (en anglès). Taylor & Francis, 1996.

## Per a llegir més

* Farrington, Lisa E. Creating their own image: the history of African-American women artists (en anglès). Oxford University Press, 2011. ISBN 9780199767601.
* Savage, Augusta «Augusta Savage and the art schools of Harlem» (en anglès). Schomburg Center for Research in Black Culture. New York Public Library, 1988. OCLC: 645284036.
# César Salceda Gómez

César Salceda Gómez (Santander, 7 de juny de 1969) és un exfutbolista càntabre, que jugava de defensa.
Va militar en diferents clubs, com ara el Rayo Cantabria, el Racing de Santander o la Gimnástica de Torrelavega. Amb l'equip racinguista va arribar a jugar a Segona Divisió, a principis de la dècada dels 90.
Després de la seua retirada, ha seguit vinculat al món del futbol. El 2009 va ser nomenat delegat del Racing de Santander B.

## Enllaços externs

* Fitxa del jugador
* César Salceda afronta una nova etapa en el Racing
# Bernard Sulzberger

Bernard Sulzberger (Beaconsfield, Tasmània, 5 de desembre de 1983) és un ciclista australià. Professional des del 2006 fins al 2016.
El seu germà Wesley també és ciclista professional.

## Palmarès

* 2005
** Vencedor d'una etapa al Tour de Tasmània
** Vencedor d'una etapa al Tour of the Murray River
* 2008
** Campió d'Austràlia en critèrium
** 1r al Tour of Gippsland i vencedor d'una etapa
* 2009
** 1r al Tour de Tasmània i vencedor d'una etapa
** 1r a l'International Cycling Classic i vencedor de 2 etapes
** Vencedor d'una etapa al Jayco Bay Classic
** Vencedor d'una etapa al Tour de Beauce
** Vencedor d'una etapa al Tour de Utah
* 2010
** Vencedor d'una etapa al Joe Martin Stage Race
** Vencedor d'una etapa a l'International Cycling Classic
* 2011
** Vencedor d'una etapa al Jayco Bay Classic
* 2013
** 1r al Tour de Taiwan
** Vencedor d'una etapa al Tour de Tasmània

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Xiamen

Xiamen (en xinès simplificat: 厦门; en xinès tradicional: 廈門; pinyin: Xiàmén, lit. “La Porta de la Gran Mansió”), també coneguda com a Amoy, és una ciutat de la província de Fujian a la República popular de la Xina. Té una població de 5.163.970 habitants (2002) i ocupa una extensió de 1.700,61 km². L'àrea urbanitzada de la ciutat s'ha estès des de la seva illa original per incloure gran part dels seus sis districtes, i amb 4 districtes de Zhangzhou (Xiangcheng, Longwen, Longhai i Changtai), formen una zona urbanitzada de 7.284.148 habitants. Aquesta zona també està a punt de connectar amb Quanzhou al nord, constituint una futura metròpoli de gairebé deu milions de persones.
A més de l'illa de Gulangyu comprèn les de Xiamen. Aquestes darreres estan situades prop de l'illa de Quemoy; la qual està sota l'administració de Taiwan.

## Història

Va ser fundada l'any 282. L'any 1387, la dinastia Ming la convertí en una base per lluitar contra els pirates. Va ser el principal port utilitzat pels europeus des de 1541 i el més utilitzat per exportar te durant el segle xix. Els mercaders europeus estaven autoritzats a residir a l'illa de Gulangyu que pertany a la ciutat.

## Punts d'interès

* Illa de Gulangyu: ocupa una superfície d'1,8 km² i es troba a 500 metres del litoral de la ciutat, amb 20.000 habitants.
* Temple Nan Pu Tuo: construït durant la dinastia Tang. Té 28 estàtues de Buda fetes amb jade de Birmània. Ocupa una superfície de 30.000 m².

## Distàncies

* Zhangzhou 49 km.
* Fuzhou 327 km.
* Shantou 276 km.
* Hong Kong 663 km.
* Xangai 1480 km.

## Referències

* ↑ «China: Jiāngsū (Prefectures, Cities, Districts and Counties) - Population Statistics, Charts and Map».
* ↑ «Major Agglomerations of the World - Population Statistics and Maps».
# Coto

* No s'ha de confondre amb Cotó.
«Coto» té aquests significats:
* Es Coto, petita platja de la Colònia de Sant Jordi
* Mont del Coto, Paratge Natural Municipal del municipi de Monòver (Vinalopó Mitjà)
* Serra del Coto, serralada de la comarca valenciana del Vinalopó Mitjà
* Coto de Caza, concentració de població designada pel cens dels Estats Units a l'estat de Califòrnia
* Calzada del Coto, municipi de la província de Lleó a la comunitat autònoma de Castella i Lleó
* Alberto Coto García (1970, Llangréu, Astúries), calculadora humana
# Augusta Read Thomas

Augusta Read Thomas (Glen Cove, 24 d'abril de 1964) és una compositora estatunidenca.

## Biografia

Thomas va néixer a Glen Cove. Va assistir a "Green Vale School" i després va anar a "St. Paul's School" a Concord, New Hampshire, després va estudiar composició amb Jacob Druckman a Yale i a la "Royal Academy of Music" amb Paul Patterson i també amb Alan Stout i el senyor William Karlins de la "Northwestern University". Va ensenyar a l'"Eastman School of Music" i va rebre un lloc allà amb només 33 anys, però va deixar el seu lloc per ensenyar a la "Northwestern University School of Music". Mentre estava a Eastman, va ser nomenada compositora resident de lOrquestra Simfònica de Chicago, càrrec que va ocupar fins al 2006; Osvaldo Golijov i Mark-Anthony Turnage la van succeir. El 2006 Thomas va renunciar al seu lloc de professora a la "Northwestern University" per dedicar-se exclusivament a la composició.
És presidenta de la junta directiva del "American Music Center" i viu entre Chicago i Becket, Massachusetts. El 8 de novembre de 2010, la Universitat de Chicago va anunciar que havia estat nomenada professora de composició al departament de música de la universitat.
La música de Thomas evita formes tradicionals com la sonata o estils tradicionals com la música popular. La seva música està influenciada pel jazz i per compositors com Luciano Berio en l'ús de ritmes sonors improvisats i harmonies de colors.
Un àlbum del grup Chanticleer que contenia les seves peces corals The Rub of Love and Love Songs va guanyar un Grammy.
Thomas està casada amb el compositor nord-americà Bernard Rands. El 1997 el violoncel·lista Mstislav Rostropovich i lOrquestra Simfònica de Boston van presentar un concert inusual en què es van interpretar per primera vegada obres de Rands i Thomas.

## Referències

* Aquest article està parcialment o totalment extret de l'article de la Wikipedia anglesa "Augusta Read Thomas".
* ↑ (en)John Pitcher, «A Composer's Game Of Musical Chairs; Augusta Read Thomas Rethinks the Orchestra», The Washington Post, 28 mars 2001 (lire en ligne [archive])
* ↑ Keller, James M. "Thomas/Druckman/Harte" [archive]. Liner note essay. New World Records.
* ↑ (en)Bill Gowen, «Chicago Symphony names new composer-in-residence», Daily Herald (en), 18 avril 1997 (lire en ligne [archive])
* ↑ [archive] G. Schirmer Associated Music Publishers Inc., consulté le 16 octobre 2009
* ↑ [archive] compositiontoday.com, consulté le 16 octobre 2009
* ↑ [archive] augustareadthomas.com, consulté le 16 mai 2011
* ↑ (en)Richard Dyer, «Two premieres, two composers, a husband and wife», The Boston Globe, 30 mars 1997 (lire en ligne [archive])
* ↑ (en)Daniel Webster, «Husband-and-wife premieres of works honoring Rostropovich», Knight Ridder Tribune News Service, 1er avril 1997 (lire en ligne [archive])
# Ítróttarfelag Fuglafjarðar

El Ítróttarfelag Fuglafjarðar (ÍF Fuglafjørður) és un club feroès de futbol de la ciutat de Fuglafjørður.

## Història

El club va ser fundat el 25 de març de 1946. Fins a l'any 2018 el seu únic títol nacional és la lliga de l'any 1979. Mai ha guanyat la copa del país, però ha estat diversos cops finalista.

## Palmarès

* Lliga feroesa de futbol:
** 1979
* Segona Divisió:
** 1984, 1987, 2003

## Referències

* ↑ (anglès) Faroe Islands - List of Champions, RSSSF
* ↑ (anglès) Faroe Islands - List of Cup Finals, RSSSF

## Vegeu també

* Futbol a les Illes Fèroe.

## Enllaços externs

* Web oficial (feroès)
# César Sempere i Padilla

César Sempere i Padilla (La Vila Joiosa, 26 de maig de 1984) és un jugador de rugbi valencià, en la posició de mig d'obertura (fly-half) o darrere (fullback). Durant la temporada 2011-12 va jugar als Northampton Saints. Des del 2012 juga al CR El Salvador.

## Referències

* ↑ «César Sempere signs for Northampton Saints» (en anglès). BBC News, 12-05-2011. [Consulta: 19 setembre 2011].

## Enllaços externs

* ESPN Scrum - Perfil de César Sempere (anglès)
# Becard galtaverd

El becard galtaverd (Pachyramphus griseigularis; syn: Pachyramphus viridis griseigularis) és un tàxon de la família dels titírids (Tityridae). Es troba al nord d'Amèrica del Sud, a Veneçuela, Guyana i Brasil. Els seus hàbitats ón els matollars i boscos tropicals i subtropicals de frondoses humits de les terres baixes, bé com els boscos molt degradats. El seu estat de conservació es considera de risc mínim.

## Taxonomia

Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon tindria la categoria d'espècie. Tanmateix, altres obres taxonòmiques, com la llista mundial d'ocells del Congrés Ornitològic Internacional (versió 12.2, juliol 2022), el consideren encara una subespècie del becard olivaci (Pachyramphus viridis griseigularis).

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «becard galtaverd». Diccionari dels ocells del món. TERMCAT. [Consulta: 29 agost 2022].
* 1 2 «Cotingas, manakins, tityras, becards». IOC World Bird List Version 12.2. International Ornithologists' Union, 01-01-2021. [Consulta: 17 juny 2021].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 453. ISBN 978-84-16728-37-4.
* ↑ BirdLife International. «Green-cheeked Becard. Pachyramphus griseigularis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
# Zhao Zuo

Zhao Zuo (xinès simplificat: 赵左; xinès tradicional: 趙左; pinyin: Zhào Zuǒ) fou un pintor xinès que va viure sota la dinastia Ming. Nascut vers l'any 1570 a Huating, actualment Songjiang, que forma part de Xangai i mort posteriorment al 1633.
Se sap poc de la vida d'aquest artista: les dates del seu naixement i de la seva mort són aproximades. Era d'origen humil.
Va destacar com a pintor de paisatges. Entre altres mestres, es va inspirar en Song Xu i en el seu amic Dong Qichang (ref. Llibre Li-tsui Flora Fu). Va ser un dels pintors del denominat “Estil Su Song" (苏松派), essent un dels iniciadors d'aquesta escola. Entre les seves obres cal mencionar “Neu acumulada en els freds penya-segats”. Hi trobem pintures seves en els següents llocs: Museu Guimet de París. El Museu del Palau de Pequín, el Nationalmuseum d'Estocolm i el Museu Nacional del Palau de Taipei.

## Bibliografia

* The Troubled Empire. China in the Yuan and Ming Dinasties de Timothy Brook .ISBN 978-0-674-04602-3. Pàgs. 57 i 279.
* 1616: The World in Motion de Thomas Christensen.ISBN 978-1-61902-046-7. Pàgs. 133-140,184-185.
* A Perpetual Fire: John C. Ferguson and His Quest for Chinese Art and Culture de Lara Jaishree Netting. Hong Kong University Press, 2013, ISBN 978-988-8139-18-7. Pàgs. 78-78, 290-300.
* Dictionnaire Bénézit, Dictionnaire des peintres, sculpteurs, dessinateurs et graveurs. ISBN 2700030249).
* The Arts of China: 900-1620 de William Watson. Pàg 269 (nota 89).
* Framing Famous Mountains: Grand Tour and Mingshan Paintings in Sixteenth-century China” de Li-tsui Flora Fu. The Chinese University of Hong Kong. 2009. ISBN 978-962-996-329-3. Pàg 146.

## Enllaços externs

* http://www.china-on-site.com/pages/painter/1078.php Arxivat 2014-02-03 a Wayback Machine.
* http://www.metmuseum.org/collections/search-the-collections/48966
# Xian Dongmei

Xian Dongmei (Sihui, 15 de setembre de 1975) és una judoka xinesa, guanyadora de dues medalles olímpiques. Va participar, a vint-i-vuit anys, en els Jocs Olímpics d'Estiu de 2004 realitzats a Atenes (Grècia), on va aconseguir guanyar la medalla d'or en la prova de pes semi lleuger femení, un metall que repetí als Jocs Olímpics d'Estiu de 2008 realitzats a Pequín (Xina). Va guanyar tres medalles als Jocs Asiàtics de Judo entre els anys 1993 i 2004.

## Referències

* ↑ «Xian Dongmei» (en anglès). Olimpedia. OlyMADMen. [Consulta: 4 juny 2023].
* ↑ «Xian Dongmei». judoinside.com (anglès).
# Conway B. Leovy

Conway Leovy (16 de juliol de 1933 – 9 de juliol de 2011) va ser professor emèrit de Ciències atmosfèriques i geofísica a la Universitat de Washington, autor de RAND, ex-administrador de la University Corporation for Atmospheric Research, Membre l'American Meteorological Society, i activista polític estatunidenc. Va ser guardonat amb la Medalla d'Assoliment Científic Excepcional de la NASA i va ser coreceptor del Premi Newcomb Cleveland de l'Associació americana per l'avanç de la ciència. L'any 2000 va guanyar el Premi Gerard P. Kuiper, concedit anualment per la Divisió de Ciències Planetàries de l'American Astronomical Society per un notable assoliment de la seva vida en el camp de la ciència planetària.

## Referències

* ↑ «Department of Atmospheric Sciences—People: Conway Leovy». Arxivat de l'original el 2018-01-12. [Consulta: 11 gener 2018].
* ↑ «Professor Conway Leovy». Arxivat de l'original el 2018-01-12. [Consulta: 11 gener 2018].
* ↑ «Conway B. Leovy».
* ↑ «febrer 2001 Meeting Minutes». Arxivat de l'original el 2008-11-22. [Consulta: 11 gener 2018].
* ↑ «Archived copy». Arxivat de l'original el 2009-01-07. [Consulta: 20 setembre 2008].
* ↑ «Leovy».
# Can Sala

«Can Sala» té aquests significats:
* Can Sala (Sant Fruitós de Bages), masia a Sant Fruitós de Bages (Bages)
* Can Sala (Albanyà), masia al veïnat de Bassegoda (Albanyà, Alt Empordà)
* Can Sala (Bàscara), casa a Bàscara (Alt Empordà)
* Can Sala (Barcelona), edifici d'Horta, Barcelona.
* Can Sala (Castellbisbal), edifici de Castellbisbal (Vallès Occidental)
* Can Sala (les Franqueses del Vallès), masia de Corró d'Amunt, municipi de les Franqueses del Vallès (Vallès Oriental)
* Can Sala (Lloret de Mar), masia de Lloret de Mar (Selva)
* Can Sala (Montornès del Vallès), masia de Montornès del Vallès (Vallès Oriental)
* Can Sala (Pallejà), masia del municipi de Pallejà (Baix Llobregat)
* Can Sala (Sant Vicenç de Montalt), casa de Sant Vicenç de Montalt (Maresme)
* Can Sala (Sant Feliu de Pallerols), masia a Sant Feliu de Pallerols (Alt Empordà)
* Can Sala (Sant Martí de Llémena), masia de Sant Martí de Llémena
* Can Sala (Sant Martí de la Morana), casa de Torrefeta i Florejacs
* Can Sala (Santa Maria de Palautordera), masia de Santa Maria de Palautordera (Vallès Oriental)
* Can Sala (Santa Pau), masia de Santa Pau
* Can Sala (Taradell), masia de Taradell (Osona)
* Can Sala (Teià), masia de Teià (Maresme)
* Can Sala (Vidreres), masia de Vidreres (Selva)
* Can Sala de Baix, masia d'Arenys de Munt (Maresme)
* Can Sala de Baix (Cervelló), masia del municipi de Cervelló (Baix Llobregat)
* Can Sala de Dalt, masia d'Arenys de Munt (Maresme)
* Can Sala de Dalt (Cervelló), masia del municipi de Cervelló (Baix Llobregat)
* Carrer de Can Sala, via pública de Subirats (Alt Penedès)
* Molí de vent de Can Sala, molí a Montmeló (Vallès Oriental)
# Augusta de Brunsvic-Wolfenbüttel

Augusta de Brunsvic-Wolfenbüttel (Brunsvic, 3 de desembre de 1764 - Lohde, Estònia, 27 de setembre de 1788) va ser una duquessa de Brunsvic-Wolfenbüttel que es maridà en el si de la casa ducal württemburguesa.

## Biografia

Era filla del duc Carles II de Brunsvic-Wolfenbüttel i de la princesa Augusta del Regne Unit. Augusta era neta del duc Carles I de Brunsvic-Wolfenbüttel per via paterna mentre que per via materna ho era del príncep Frederic del Regne Unit i de la duquessa Augusta de Saxònia-Gotha.
El dia 15 d'octubre de 1780 va contraure matrimoni a Brunsvic amb el duc i després rei Frederic I de Württemberg, fill del duc Frederic II Eugeni de Württemberg i de la marcgravina Frederica de Brandenburg-Schwedt. La parella tingué quatre fills. El primer va ser SM el rei Guillem I de Württemberg, nat el 1781 a Lüben i mort el 1864 al Castell de Rosenstein. Es casà en primeres núpcies el 1808 a Múnic amb la princesa Carolina de Baviera de qui es divorcià el 1814. El 1816 es casà a Sant Petersburg amb la gran duquessa Caterina de Rússia de qui quedà viudu l'any 1819. El 1820 es casà a Stuttgart en terceres núpcies amb la princesa Paulina de Württemberg. El segon fill fou la princesa Frederica de Württemberg, nada el 1783 a Sant Petersburg i morta el 1835 a la Vil·la Mon Repos de Lausana. El 1807 es casà a París amb el príncep Jeroni Bonaparte. El tercer, la princesa Sofia Dorotea de Württemberg, nada el 1783 a Sant Petersburg i morta a Sant Petersburg el 1784. El quart, el príncep Pau de Württemberg, nat el 1785 a Sant Petersburg i mort el 1852 a París. Es casà amb la princesa Carlota de Saxònia-Hildburghausen el 1805 a Ludwigsburg.

## Referències

* ↑ «Genealogy Index: Welf 6». [Consulta: 16 setembre 2007].